افغانستان نینگ شمال تامانیده جایلشگن سرپل ولایتیده طالبان تامانیدن قاچیریلگن 235 کیشی تینچ اهالی آزاد ایتیلدی.
سرپل والی لیگی سوزلاوچیسی ذبیح الله امانی، طالبان اعضالری نینگ قیسقه مدت آلدین سرپل نینگ میرزا اولنگ منطقه سینی کنترول آستیگه آلگن لیگینی 30 کیشی تینچ اهالینی اولدیریب، 235 نفرنی آلیب کیتگن لیگینی معلوم قیلدی.
امانی تروریست لرنینگ قولیده گی اهالی نینگ قوم اولوغلری نینگ چغریغی باعث آزاد ایتیلگن لیگینی و سرپل نینگ مرکزیده جایلشتیریلگن لیکلرینی بیان ایتدی.
میرزا اولنگ منطقه سیگه هجوم اویوشتیرگن طالبان گروهی گه تروریست گروهی داعش نینگ همکارلیک قیلگن لیگی و منطقه گه عملیات باشله تیله دیگن لیگی بیلدیریلدی.
طالبان گروهی میرزا اولنگ ده اولدیریلگن 30 نفرنینگ قشلاق محافظ لری ایکن لیگینی ادعا ایتگن ایدی.
افغانستان دولت رئیسی محمد اشرف غنی، ملکی اهالی قتل عامی نینگ بی جواب قالمس لیگینی بیان ایتگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
